CELEX: C2006/224/13
Language: et
Date: 2006-09-16 00:00:00
Title: Kohtuasi C-514/04: Euroopa Kohtu (teine koda) 13. juuli 2006. aasta otsus (Gerechtshof te Amsterdam (Madalmaad) eelotsusetaotlus) — Uroplasty BV versus Inspecteur van de Belastingdienst/Douane District Rotterdam (Tariifne klassifitseerimine — Polüdimetüülsiloksaani steriilsed helbed — Silikoonelastomeer — Mõiste algkuju — Ravim — Pakendamine — Mõiste kehasse implanteeritud abivahendid )

16.9.2006   
            
            
               ET
            
            
               Euroopa Liidu Teataja
            
            
               C 224/8
            
         Euroopa Kohtu (teine koda) 13. juuli 2006. aasta otsus (Gerechtshof te Amsterdam (Madalmaad) eelotsusetaotlus) — Uroplasty BV versus Inspecteur van de Belastingdienst/Douane District Rotterdam
   (Kohtuasi C-514/04) (1)
   
   (Tariifne klassifitseerimine - Polüdimetüülsiloksaani steriilsed helbed - Silikoonelastomeer - Mõiste “algkuju” - Ravim - Pakendamine - Mõiste “kehasse implanteeritud abivahendid”)
   (2006/C 224/13)
   Kohtumenetluse keel: hollandi
   Eelotsusetaotluse esitanud kohus
   Gerechtshof te Amsterdam
   Põhikohtuasja pooled
   
      Hageja: Uroplasty BV
   
      Kostjad: Inspecteur van de Belastingdienst/Douane District Rotterdam
   Kohtuasja ese
   Eelotsusetaotlus — Gerechtshof te Amsterdam — Makroplastikust implantaadi tariifne klassifitseerimine — Tahkete silikoonelastomeerosakeste süstitav steriilne suspensioon vesiko-ureteraalse (või vesiko-renaalse) refluksi raviks
   Resolutiivosa
   Nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, mida on muudetud komisjoni 13. oktoobri 2000. aasta määrusega (EÜ) nr 2388/2000, I lisa tuleb tõlgendada nii, et sellist toodet nagu polüdimetüülsiloksaan, mis koosneb steriilsetest helvestest, mis on spetsiaalselt välja töötatud ja mõeldud üksnes kehasse implanteerimiseks haiguse raviks ja mis on tollile esitamise ajal pakendatud ühekilostesse kottidesse, tuleb käsitleda kui kehasse implanteeritud abivahendit, mis tuleb klassifitseerida kombineeritud nomenklatuuri rubriiki 9021. Selline toode, mille eesmärk ei ole asendada inimorganit, vaid mis aitab puudulikus lihases kaasa uute kudede moodustumisele, tuleb klassifitseerida kombineeritud nomenklatuuri alamrubriiki 9021 90 90.
   
      (1)  ELT C 57, 5.3.2005.